Resumé af personalesag

Resumé af personalesag Sammendrag Retslig procedure – sagsomkostninger – fastsættelse – anlæggelse af et søgsmål, der har samme genstand som en begæring om fastsættelse af sagsomkostninger – afvisning (Art. 270 TEUF; Personalerettens procesreglement, art. 92, stk. 1; tjenestemandsvedtægten, art. 91) Den særlige procedure i artikel 92, stk. 1, i Personalerettens procesreglement om fastsættelse af sagsomkostninger udelukker, at der kan gøres krav på de samme beløb eller på beløb afholdt til de samme formål inden for rammerne af en sag, der er anlagt i overensstemmelse med vedtægtens artikel 90 og 91. En sagsøger er således ikke berettiget til på grundlag af artikel 270 TEUF og vedtægtens artikel 91 at anlægge et erstatningssøgsmål, der reelt har samme genstand som en begæring om fastsættelse af sagsomkostninger. Dette gælder også selv om sagsøgtes fordring ikke er identisk med det beløb, som sagsøgeren har krævet for angiveligt lidte tab. (jf. præmis 21 og 26) Henvisning til: Domstolen: 16. juli 2009, sag C-440/07 P, Kommissionen mod Schneider Electric Retten i Første Instans: 11. juli 2007, sag T-351/03, Schneider Electric mod Kommissionen, præmis 297 Personaleretten: 10. november 2009, sag F-70/07, Marcuccio mod Kommissionen, præmis 17

RETTEN FOR EU-PERSONALESAGERS KENDELSE

(enedommer)

25. juni 2013

Luigi Marcuccio

mod

Europa-Kommissionen

»Personalesag — tjenestemænd — erstatningssøgsmål — indsigelse om parallelt søgsmål — åbenbart afvisningsgrundlag«

Angående:

Søgsmål anlagt i medfør af artikel 270 TEUF, der finder anvendelse på Euratom-traktaten i henhold til denne traktats artikel 106A, hvorunder Luigi Marcuccio i det væsentlige har nedlagt påstand om annullation af Europa-Kommissionens afgørelse om afslag på hans skrivelse af 19. juli 2011 samt om betaling af et beløb på 5500 EUR, med tillæg af renter, i erstatning for et angiveligt lidt tab.

Udfald:

Sagen afvises. Luigi Marcuccio bærer sine egne omkostninger og betaler Europa-Kommissionens omkostninger.

Sammendrag

Retslig procedure – sagsomkostninger – fastsættelse – anlæggelse af et søgsmål, der har samme genstand som en begæring om fastsættelse af sagsomkostninger – afvisning

(Art. 270 TEUF; Personalerettens procesreglement, art. 92, stk. 1; tjenestemandsvedtægten, art. 91)

Den særlige procedure i artikel 92, stk. 1, i Personalerettens procesreglement om fastsættelse af sagsomkostninger udelukker, at der kan gøres krav på de samme beløb eller på beløb afholdt til de samme formål inden for rammerne af en sag, der er anlagt i overensstemmelse med vedtægtens artikel 90 og 91. En sagsøger er således ikke berettiget til på grundlag af artikel 270 TEUF og vedtægtens artikel 91 at anlægge et erstatningssøgsmål, der reelt har samme genstand som en begæring om fastsættelse af sagsomkostninger. Dette gælder også selv om sagsøgtes fordring ikke er identisk med det beløb, som sagsøgeren har krævet for angiveligt lidte tab.

(jf. præmis 21 og 26)

Henvisning til:

Domstolen: 16. juli 2009, sag C-440/07 P, Kommissionen mod Schneider Electric

Retten i Første Instans: 11. juli 2007, sag T-351/03, Schneider Electric mod Kommissionen, præmis 297

Personaleretten: 10. november 2009, sag F-70/07, Marcuccio mod Kommissionen, præmis 17